钦定古今图书集成/明伦汇编/闺媛典/第014卷 > 《东家行》陆深
## 钦定古今图书集成/明伦汇编/闺媛典/第014卷 > 《东家行》陆深

“东家有女嫁西家，不羞白璧倚蒹葭。结发初疑连理
树，牵情复比并头花。并头连理愿千秋，夫婿今年轻
薄游。斗鸡远过夷门市，系马时从白下楼。”“《斗鸡系马》
聊应尔，可怜年华付流水。”月离三五弓下弦，春当九
十花成子。千叠关山音问稀，传言绝塞寄征衣。身骑
大宛乌龙去，手取将军金印归。“乌龙金印两难成，边”
境萧条不可行。黄沙万里双睛暗，白云千山五月明。
风月空闺难独守，团扇𫄨衣岂堪久。箜篌弦上《公渡
河》，羌笛声中《折杨柳》。杨柳秋来满故园，良人何日返
东门。黄金绕身久离别，不如贫贱暂温存。